প্রগ্রেসিভ মেটাল

প্রগ্রেসিভ মেটাল ( সংক্ষেপে প্রগ মেটাল) হল একটি বিস্তৃত ফিউশন সঙ্গীত ঘরানা যা হেভি মেটাল এবং প্রগ্রেসিভ রক-এর মিশ্রণে তৈরি। এটি হেভি মেটালের উচ্চ কণ্ঠস্বর ও আক্রমণাত্মকতা এবং বিবর্ধিত ডিসটর্শনযুক্ত গিটার-নির্ভর শব্দের সাথে প্রগ্রেসিভ রকের আরও পরীক্ষামূলক, বুদ্ধিদীপ্ত বা কোয়াসি-ক্লাসিক্যাল কম্পোজিশনগুলিকে একত্রিত করে।

এই সঙ্গীতে সাধারণত অভিনয়শিল্পীদের চরম প্রযুক্তিগত দক্ষতা প্রদর্শিত হয় এবং এতে প্রায়শই অপ্রচলিত কর্ড প্রগ্রেশন-এর পাশাপাশি ঘন ঘন মিটার পরিবর্তন এবং তীব্র সিনকোপেশন সহ জটিল তাল ব্যবহার করা হয়। জেন্ট উপ-ঘরানার মধ্যে পোলিরিদমিক (বহু-তালগত) দিকগুলি বিশেষভাবে জোর দেওয়া হয়। 

যদিও এই ঘরানাটি ১৯৮০-এর দশকের শেষের দিকে আত্মপ্রকাশ করে, তবে ১৯৯০-এর দশকের আগে প্রগ্রেসিভ মেটাল ব্যাপক সাফল্য অর্জন করতে পারেনি। Dream Theater, ওয়াচটাওয়ার, Queensrÿche, টুল, Symphony X,AllMusic. Tool. Retrieved on February 11, 2013. Shadow Gallery, King's X, Fates Warning, এবং মাস্টোডন হল প্রগ্রেসিভ মেটাল ব্যান্ডের কয়েকটি উদাহরণ যারা বাণিজ্যিক সফলতা অর্জন করেছে।
তথ্যসূত্র